ผมไม่แน่ใจว่าเกิดอะไรขึ้นกับร้านอาหารตามสั่งปากซอยสุขุมวิท 48/3  ถึงได้มาแหวนป้ายกระดาษพร้อมข้อความหยาบคายตามภาพประกอบนี้   ที่ผ่านมาผมเคยร้องเรียนบ้างเรื่องความสะอาดของน้ำล้างจานและเรื่องเสียงดังในยามค่ำคืน   และไม่เคยมีปากเสียงหรือทะเลาะกับเจ้าของร้านดังกล่าวเลย  เวลาเดินผ่านก็ยังมีการทักทายกันบ้าง พูดคุยกันเรื่องปัญหาบ้าง ผมก็ให้คำแนะนำไปบางเรื่อง

แต่….เมื่อคืนวันที่ 28 เวลาประมาณ 5 ทุ่มเศษ ผมได้ยินเสียงตะโกนด่าทอเสียงดัง เนื้อหาใกล้เคียงกับข้อความที่ปรากฏบนกระดาษในภาพ  ผมชะโงกดูที่หน้าต่างชั้น 2 ก็ไม่เห็นใคร    ผ่านไปในวันรุ่งขึ้น เวลาประมาณ 6 โมงเย็น ขณะที่ผมกำลังรดน้ำต้นไม้อยู่หน้าบ้าน  ก็ได้ยินเสียงตะโกนด่าอีกครั้ง  ผมก็หันไปมองว่าเกิดอะไรขึ้น  ก็เห็นแต่ต้นเสียงว่ามาจากใคร แต่ไม่เห็นคู่กรณีว่าทะเลาะกับใคร เหมือนเจตนาด่าลอยๆให้ใครได้ยิน   แต่เนื่องจากเวลานั้น ผมใส่หูฟังกำลังคุยโทรศัพท์อยู่ ก็ไม่ได้สนใจจะฟังต่อว่าเกิดอะไรขึ้น   จากนั้นอีก 10 นาที ก็มีคนในร้านเอาป้ายกระดาษดังกล่าวมาแขวนเอาไว้โดยหันมาทางหน้าบ้านผม (ภาพถ่ายมาจากหน้าบ้านตรงที่ผมรดน้ำต้นไม้)

ผมไม่รู้ว่าควรทำอย่างไรต่อไปดี เพราะเรื่องร้องเรียนที่ร้านโดนนั้น ผมไม่เกี่ยวข้องและเชื่อว่าร้านก็ไม่รู้ว่าใครร้องเรียน  แต่เนื่องจากร้านอยู่ติดกับบ้านผม และพฤติกรรมที่แสดงออกมานั้น เหมือนเจตนาจะคุกคามผมราวกับว่าผมเป็นคู่กรณีในการร้องเรียนครั้งนี้   ผมรู้สึก “ไม่ปลอดภัย” กับพฤติกรรมของร้านในครั้งนี้ ทั้งที่ผ่านมา ผมไม่เคยพูดจาไม่ดีหรือแสดงกริยาเป็นปฎิปักษ์  ในบางกรณีที่ร้านมีปัญหากับเพื่อนบ้านคนอื่น ผมยังเข้าข้างร้านด้วยซ้ำไป

ดังนั้น….ผมจึงอยากขอให้ทางสำนักงานเขตคลองเตยช่วยเข้ามาดูแลเรื่องนี้เพื่อความสงบสุขของประชาชนในซอยสุขุมวิท48/3 ด้วยครับ  ร้านนี้แทบจะมีเรื่องกับคนทั้งซอยแล้ว